Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 288/13/5505	Liptovský Mikuláš, 4.10.2013
EEČ : 2-39-419-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
1. hoci mu zo Zákona o rodine vyplývala povinnosť prispievať výživným na svojho syna XXXXX (XXXXX) vo výške najmenej 30 % zo životného minima na nezaopatrené neplnoleté dieťa a následne mu táto povinnosť vyplývala z právoplatného rozsudku Okresného súdu v Liptovskom Mikuláši, sp. zn. XXXXX zo dňa 26. 10. 2010, kde bol zaviazaný platiť mesačné výživné vo výške 150,- € vždy do 15. dňa mesiaci do rúk matky dieťaťa XXXXX, trvale bytom XXXXX, XXXXX, okres XXXXX, od decembra 2009 doposiaľ si túto povinnosť neplnil okrem  novembra 2010, kedy uhradil sumu 150,- €, decembra 2010, kedy uhradil sumu 150,- €, vo februári 2011 zaslal sumu 150,- €, v marci 2011 zaslal sumu 300,- €, v máji 2011 zaslal sumu 300,- €, v júli 2011 sumu 300,- €, v októbri 2011 sumu 300,- €, v decembri 2011 sumu 150,- € a 300,- €, v januári 150 €, v marci 2012 sumu 150,- €, v apríli 2012 sumu 150,- €, v auguste 2012 sumu 750,- €, v októbri 2012 sumu 300,- € a v máji 2013 sumu 900,- € a za uvedené obdobie dlhuje na výživnom najmenej 880,- €,

	2. hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 25. 04. 2002, zaviazaný platiť mesačné výživné na svojho syna XXXXX (XXXXX) po 82,98 vždy do 15. dňa  v mesiaci do rúk jeho matky XXXXX trvale bytom XXXXX, XXXXX, od 01. 11. 2012 doposiaľ si túto povinnosť neplnil, pričom za uvedené obdobie na výživnom dlhoval najmenej 912,78 €,

lebo zanikla trestnosť činu

Odôvodnenie:
Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1Trestného zákona pre skutky, že hoci mu zo Zákona o rodine vyplývala povinnosť prispievať výživným na svojho syna XXXXX (XXXXX vo výške najmenej 30 % zo životného minima na nezaopatrené neplnoleté dieťa a následne mu táto povinnosť vyplývala z právoplatného rozsudku Okresného súdu v Liptovskom Mikuláši, sp. zn. XXXXX zo dňa 26. 10. 2010, kde bol zaviazaný platiť mesačné výživné vo výške 150,- € vždy do 15. dňa mesiaci do rúk matky dieťaťa XXXXX, trvale bytom XXXXX, XXXXX okres XXXXX, od decembra 2009 doposiaľ si túto povinnosť neplnil okrem  novembra 2010, kedy uhradil sumu 150,- €, decembra 2010, kedy uhradil sumu 150,- €, vo februári 2011 zaslal sumu 150,- €, v marci 2011 zaslal sumu 300,- €, v máji 2011 zaslal sumu 300,- €, v júli 2011 sumu 300,- €, v októbri 2011 sumu 300,- €, v decembri 2011 sumu 150,- € a 300,- €, v januári 150 €, v marci 2012 sumu 150,- €, v apríli 2012 sumu 150,- €, v auguste 2012 sumu 750,- €, v októbri 2012 sumu 300,- € a v máji 2013 sumu 900,- € a za uvedené obdobie dlhuje na výživnom najmenej 880,- € a hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 25. 04. 2002, zaviazaný platiť mesačné výživné na svojho syna XXXXX (XXXXX. 2000) po 82,98 vždy do 15. dňa  v mesiaci do rúk jeho matky XXXXX trvale bytom XXXXX, XXXXX, od 01. 11. 2012 doposiaľ si túto povinnosť neplnil, pričom za uvedené obdobie na výživnom dlhoval najmenej 912,78 €,
Po ukončení skráteného vyšetrovania podal poverený príslušník Obvodného oddelenia PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX v septembri 2013 zaslal matke svojho syna XXXXX sumu vo výške 880,- € a bežné výživné na mesiac september vo výške 150,- €. Matke svojho syna XXXXX zaslal v mesiaci september sumu vo výške 913,- €, čo je zameškané výživné vrátane bežného výživného za mesiac september 2013. 
Podľa vyjadrení XXXXX a XXXXX je zrejmé, že dlžné výživné majú obe na svojich synov do dnešného dňa uhradené.  Tiež obe uviedli, že ich synovia v dôsledku neplatenia výživného obvineným  núdzou netrpeli. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho synov trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka